Luka Yoviç

Luka Yoviç (Лука Јовић; 23 dekabr 1997-ci il, Biyelina, Bosniya və Herseqovina) — Serbiyalı futbolçu. İtaliyanın Fiorentina və futbol üzrə Serbiya Milli komandasının hücumçusu.

 Həyatı 
Luka Yoviç Biyelina şəhərinin yaxınlığında yerləşən Batar qəsəbəsində Milan və Svetlana Yoviçlərin ailəsində dünyaya gəlmişdir. 2002-ci ildə 5 yaşında olarkən Serbiyanın qərbində yerləşən Loznitsa şəhərində həvəskar futbola başlamışdır. Burada oynadığı oyunların birində "Srvena Zvezda FK"-nın oyunçu izləmə komitəsi tərəfindən klubun futbol məktəbinə qəbul edilmişdir.

 Klub karyerası 

 Həvəskar karyerası 
2005-ci ildə Luka Yoviçə "Srvena Zvezda FK"-da oynamaq təklif edildi. Bundan başqa, "Partizan FK" da Yoviçin atasına aylıq 200 avroluq maaş ilə oğlunu komandalarına gətirməsini istəmişdir, lakin Milan Yoviç oğlunun "Srvena Zvezda FK"-da oynamasını istəmişdir.

 2013–2014-cü illər mövsümü 
Luka Yoviç, 28 may 2014-cü ildə; 16 yaşında olarkən peşəkar karyerasının ilk oyununa "Voyvodina FK" qarşısında çıxmışdır. Həmin oyunda qol vuraraq klub tarixində rəsmi qarşılaşmalarda qol vuran ən gənc futbolçu olmuşdur. Belə ki, oyuna girdikdən 2 dəqiqə sonra qol vuraraq komandasına 1 xal qazandırmışdır. Bu nəticə ilə birlikdə "Srvena Zvezda FK" 2013–2014-cü illər mövsümünün çempionu olmuşdur.

 2014–2015-ci illər mövsümü 
18 oktyabr 2014-cü ildə Yoviç "Belqrad derbisi"ndə oynayan ən gənc oyunçu olmuşdur. Luka Yoviç həmin mövsümdə qış fasiləsinə qədər 6 qol vurmağı bacarmışdı. Mövsümdə ilk qolunu "Srvena Zvezda FK"-nın 70 illik yubileyini qeyd etdiyi gün "Voyvodina" komandasına vurmuşdur. 17 may 2015-ci ildə klubu ilə 3 illik yeni müqavilə imzalamışdır.

 2015–2016-cı illər mövsümü 
Mövsümün başlanğıcında Yoviç artıq klubunun Huqo Viyera ilə birlikdə əsas hücumçusu idi. İlk 3 matçda 5 qol vurmağı bacarmışdı. Gənc oyunçunun bu performansı artıq Avropanın bir sıra klubları tərəfindən izlənilirdi.

 Benfika 
2016-cı ilin fevral ayında Luka Yoviç Portuqaliya çempionu "Benfika" ilə 5 illik müqavilə imzalamışdır. Uzun müddət klubun əvəzedici komandasında oynamışdır. Əsas komandada ilk oyununda isə 30 yanvar 2017-ci ildə "Vitoriya Setubal" klubuna qarşı oynamışdır. Həmin qarşılaşmada oyunun 81-ci dəqiqəsində meydana daxil olmuşdur.

 Ayntraxt Frankfurt 
2017-ci ilin iyun ayında Yoviç 2 illik icarə əsasında "Ayntraxt Frankfurt" komandasına transfer olunmuşdur. 2017–2018-ci illər mövsümündə Almaniya kubokunun sahibi olan komandada Yoviç də 5 oyunda iştirak etmiş və yarım-final oyununda "Şalke"yə qol vurmağı bacarmışdır. Finalda isə "Bayern Münhen" klubunu 3–1 hesabı ilə məğlub edərək kuboku muzeylərinə aparmışdırlar.

 2018–2019-cu illər mövsümü 
19 oktyabr 2018-ci ildə "Fortuna Düsseldorf" komandasını 7–1 məğlub etdikləri matçda 5 qol vuran Yoviç "Bundesliqa" tarixində bir oyunda 5 qol vuran ən gənc oyunçu olmuşdur. 17 aprel 2019-cu ildə komanda onun icarə əsasında olan müqaviləsinin müddətini 2023-cü ilə qədər uzatmışdır.

 Milli komanda karyerası 
2018-ci ilin may ayında Serbiya milli komandasının Rusiyada keçirilən futbol üzrə Dünya Çempionatındakı iştirak ərizəsinə daxil edilmişdir. İyunun 4-də milli komandadakı ilk oyununa Çili milli komandası ilə oynanan yoldaşlıq oyunda çıxmışdır. 20 mart 2019-cu ildə milli komandadakı ilk qolunu Almaniya millisi ilə oynanan yoldaşlıq görüşündə vurmuşdur.

 İstinadlar 

Kateqoriya:Real Madrid FK oyunçuları
Kateqoriya:Fiorentina FK oyunçuları
Kateqoriya:2022 FİFA Dünya Kuboku oyunçuları
Kateqoriya:Bundesliqa oyunçuları
Kateqoriya:Ayntraxt Frankfurt FK oyunçuları
Kateqoriya:İtaliya A Seriyası oyunçuları
Kateqoriya:UEFA Çempionlar Liqasının qalib futbolçuları
Kateqoriya:Milan FK oyunçuları
Kateqoriya:Yunanıstan Super Liqası oyunçuları
Kateqoriya:Portuqaliya Premiera Liqası oyunçuları
Kateqoriya:Legioner Serbiya futbolçuları
Kateqoriya:Serbiyanın kişi futbolçuları
Kateqoriya:2018 FİFA Dünya Kuboku oyunçuları
Kateqoriya:Serbiya Superliqası futbolçuları
Kateqoriya:UEFA Avro 2024 oyunçuları
Kateqoriya:Serbiya milli gənclər futbol komandasının oyunçuları
Kateqoriya:Serbiya U-21 milli futbol komandasının oyunçuları
Kateqoriya:Srvena Zvezda FK oyunçuları
Kateqoriya:Benfika FK oyunçuları
Kateqoriya:La Liqa oyunçuları